Potrivit meteorologilor, o depresiune bogată în umiditate va afecta țara în următoarele zile, determinând precipitații în mare parte din regiuni. Zonele vestice și sud-vestice vor fi mai ferite, însă ploile vor afecta temporar și aceste zone. Temperaturile vor coborî, ajungând la 4-5 grade în Moldova și maxim 8-9 grade în alte regiuni cu precipitații.
"Ne regăsim sub influența unei depresiuni foarte bogate în umezeală, a cărei sisteme frontale ne afectează atât astăzi, cât și în zilele următoare, astfel încât vom avea nebulozitate și precipitații în mare parte din țară.
Cumva mai ferită va fi partea de vest și de sud-vest a teritoriului, însă, în rest, temporar se vor semnala precipitații sub formă de ploaie în zonele joase de relief, lapoviță și ninsoare în zonele montane înalte, la altitudini de peste 1.500 de metri.
În condițiile în care și temperaturile, acolo unde avem nebulozitate și precipitații sunt mai scăzute, vorbim de temperaturi de la 4-5 la cel mult 8-9 grade în zona Moldovei, unde pare a fi cel mai rece astăzi.
Şi mâine, chiar, temperaturile vor fi mai scăzute de atât tot în zona Moldovei, în timp ce în celelalte regiuni temperaturile vor mai înregistra valori de 16-17-18 grade.
Probabil cel mai cald astăzi va fi în partea de vest a țării, iar mâine, în regiunile sudice.
Joi vom avea o pătrundere de aer mai rece, vor mai scădea temperaturile ușor, cam în toată țara.
În Moldova va fi cel mai rece, 3-4 grade, cel mai mult 12-13 grade în partea de vest a teritoriului.
La momentul acesta există soluții ale modelelor care ne sugerează că în weekend se va încălzi din nou. Temperaturile vor urca peste 10, până la 18-19 grade, în partea de sud a teritoriului.
Sistemele noroase vor mai rămâne, vor mai apărea în zona țării noastre cam în toate regiunile și în weekend, și vor determina precipitații, însă pe arii mai restrânse.
În Capitală, la fel, o vreme destul de schimbătoare, cu nebulozitate. Precipitații sunt prognozate astăzi, temperaturi mai ridicate decât în mod normal pentru această perioadă, iar mâine, mai cald de atât, cam 12 grade, chiar 14-15 grade.
Joi se mai răcește și în Capitală, vor fi 8-9 grade la amiază, urmând ca în weekend să se încălzească din nou și în zona Capitalei.
Astăzi ar fi important de sub subliniat faptul că vântul prezintă intensificări în jumătatea de est a teritoriului, de data aceasta cele mai mari valori rafale de 45-55-60 km/h astfel încât senzația de rece va fi amplificată", a spus Alina Şerban, meteorolog ANM, marţi, la Antena 3 CNN.